मध्यप्रदेश : मैहर में बजरंग दल नेता पर जानलेवा हमले के बाद तोड़फोड़, तनाव का माहौल  
एक समुदाय के युवकों ने शहर में बाइक रैली निकाली 
कथित रूप से पाकिस्तान के समर्थन में नारेबाजी की 
सूचना मिलने पर मौके पर पहुंचे थे महेश तिवारी
महेश तिवारी को सर में गहरी चोट लगी है. घटना के बाद कुछ दुकानों में आग लगा दी गई. शहर के घंटाघर, कटरा बाजार, गल्ला मंडी में दुकानों में तोड़फोड़ व आगजनी की गई. इस घटना से पूरे मैहर में तनाव का माहौल है. घटना के बाद पूरा बाजार बंद हो गया है.बताया जाता है कि  6 नवंबर से विवाद चल रहा था और पुलिस की लापरवाही से स्थिति बिगड़ गई. कलेक्टर मुकेश शुक्ला, अपर कलेक्टर जेपी धुर्वे, पुलिस अधीक्षक राजेश हिंगणकर मैहर पहुंच गए हैं. अमरपाटन, अमदरा, बदेरा, उचेहरा से थाना प्रभारी समेत पुलिस बल मैहर रवाना हो गया है.